**CONTRACT PRESTARI SERVICII**

**nr.\_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_**

**Lucrarea de inregistrare sistematica a sectoarelor cadastrale din U.A.T. Ploiesti,**

**in cadrul Programului National de Cadastru si Carte Funciara –**

**Realizarea lucrarilor de cadastru sistematic in sectorul cadastral 222 (Cartier Mimiu)**

Temei legal: încheiat în conformitate cu Legea nr. 98/2016 privind achiziţiile publice, cu modificările și completările ulterioare, precum și cu *Normele metodologice de aplicare a prevederilor referitoare la atribuirea contractului de achiziţie publică/acordului-cadru din legea nr. 98/2016 privind achiziţiile publice*, aprobate prin Hotărârea Guvernului nr. 395/2016, cu modificările și completările ulterioare.

**Procedură/Modalitate de atribuire:**

**ACHIZITIE DIRECTA**

1. **PĂRŢILE CONTRACTANTE**

 PRIMĂRIA MUNICIPIULUI PLOIEŞTI, cu sediul în PLOIEŞTI, P-ţa Eroilor nr. 1 A, judeţul PRAHOVA, tel. 0244/516699, fax 0244/596128, Cod Unic de Identificare 2844855, cont IBAN RO 32TREZ52121A433400XXXX deschis la Trezoreria PLOIEŞTI, reprezentată prin d-nul MIHAI LAURENTIU POLITEANU având funcția de Primar, în calitate de **ACHIZITOR**, pe de o parte,

și

.........................................................................................., Cod Unic de Identificare .............................................., Autorizare nr. .............................................., Clasa/Categoria ………., cu sediul în .................................., str. .................................................. nr. ..........., județul ……………………………., telefon/fax ............................../.............................., cont IBAN .............................................................., deschis la Trezoreria ..............................................................., reprezentată prin ......................................................, având funcția de .............................................., în calitate de **PRESTATOR**, pe de altă parte,

1. **DEFINIŢII**

**Art. 2.1.** În prezentul contract, următorii termeni vor fi interpretați astfel:

**Contract** - prezentul contract de achiziție publică de servicii de înregistrare sistematică a imobilelor în sistemul integrat de cadastru şi carte funciară și toate anexele lui;

**Caiet de sarcini** - documentul cuprinzând Specificațiile Tehnice comunicate în cadrul procedurii/modalității de atribuire de către Achizitor;

A**chizitor și prestator** - părțile prezentului contract, așa cum sunt acestea numite în prezentul contract;

**Prețul contractului** - prețul plătibil prestatorului de către achizitor, în baza contractului, pentru îndeplinirea integrală și corespunzătoare a tuturor obligațiilor asumate prin contract;

**Servicii** - totalitatea activităților pe care Prestatorul trebuie să le realizeze pentru a atinge scopul Contractului și a realiza obiectul acestuia, așa cum sunt acestea descrise în Caietul de Sarcini și identificate în baza Contractului;

**Forța majoră** - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi.

1. **OBIECTUL CONTRACTULUI**

**Art. 3.1.** Prestatorul se obligă să presteze serviciiprivind **Lucrarea de inregistrare sistematica a sectoarelor cadastrale din U.A.T. Ploiesti, in cadrul Programului National de Cadastru si Carte Funciara – Realizarea lucrarilor de cadastru sistematic in sectorul cadastral 222 (Cartier Mimiu – estimare 365 imobile),** conform **Anexa** **nr. 1** la prezentul contract. Etapele principale de prestare a serviciilor de înregistrare sistematică constau în: campania de informare publică, organizarea lucrărilor sistematice de cadastru, studiul datelor analogice şi digitale preluate de la Achizitor, recunoașterea terenului, stabilirea modului de execuţie a lucrărilor, derularea lucrărilor de specialitate, publicarea documentelor tehnice ale cadastrului, primirea şi soluţionarea cererilor de rectificare, actualizarea documentelor tehnice ale cadastrului.

1. **DURATA CONTRACTULUI**

**Art. 4.1.** Contractul de achizitie publica de servicii intra in vigoare la data semnarii de catre ultima parte si isi produce efectele pana la indeplinirea integrala a tuturor obligatiilor contractuale, dar nu mai tarziu de 28 luni de la data semnarii contractului de finantare.ContractuI de finantare intra in vigoare la data semnarii lui de catre ambele parti si are valabilitate 28 luni de Ia data semniirii.

**Art. 4.2**. ContractuI de finantare intra in vigoare la data semnarii lui de catre ambele parti si are valabilitate 28 luni de Ia data semniirii.

1. **PREŢUL CONTRACTULUI Şl MODALITĂŢI DE PLATĂ**

**Art. 5.1.** Preţul total estimat convenit pentru îndeplinirea contractului, respectiv prețul serviciilor, plătibil Prestatorului de către Achizitor este de ............................................... lei, la care se adaugă ………………………… lei, reprezentând T.V.A.

**Art. 5.2.** Prețul unitar pe imobil aferent serviciilor ce vor fi prestate, este de …………. lei/imobil din intravilan, la care se adaugă T.V.A.

**Art. 5.3.** Prețul unitar este ferm pentru întreaga durată de valabilitate a contractului.

**Art. 5.4. Plata serviciilor se va efectua la nivel de sector cadastral receptionat, pentru imobilele aferente, pentru care s-a emis procesul-verbal de acceptanta a serviciilor de catre Achizitor.**

**Art. 5.5.** Plata serviciilor se va realiza după cum urmează:

**A.** Pentru Livrarea 1 «Documente tehnice ale cadastrului - spre publicare», valoarea tranşei de plată este de 60% din valoarea corespunzătoare numărului de imobile recepţionate care pot face obiectul decontării. Plata serviciilor se va face in termen de 30 zile de la primirea și înregistrarea procesului-verbal de acceptanțăîn baza următoarelor documente:

**a)** Proces-verbal de acceptanţă a serviciilor aferente Livrării nr. 1 (în original), semnat de către prestator și achizitor, întocmit în baza ,,Procesului verbal de receptie cantitativa si calitativa a documentatiei” emis de O.C.P.I. Prahova.

**b)** Factura în original aferentă Livrării nr. 1, emisă de Prestator.

**B.** Pentru Livrarea 2 «Documente tehnice ale cadastrului - finale», valoarea tranşei de plată reprezintă diferenţa dintre valoarea corespunzătoare numărului de imobile recepţionate care pot face obiectul decontării şi valoarea plătită conform lit. A.

Achizitorul se obligă să efectueze plata serviciilor prestate la real executat, în funcție de numărul de cărți funciare deschise ca urmare a finalizării lucrărilor, în termen de 30 de zile de la data emiterii și înregistrării procesului-verbal de acceptanță (PVR servicii), în baza următoarelor documente:

**a)** Proces-verbal de acceptanţă a serviciilor aferente Livrării nr. 2 (în original), semnat de către prestator și achizitor, întocmit în baza ,,Procesului verbal de receptie cantitativa si calitativa a documentatiei” emis de O.C.P.I. Prahova..

**b)** Factura în original aferentă Livrării nr. 2, emisă de Prestator.

**Art. 5.6.** În cazul imobilelor cu proprietari neidentificați, subiect al înscrierii provizorii a UAT, se va deconta 10% din preţul contractat pentru un imobil.  Prin excepție, nu vor face obiectul decontării imobilele prevăzute la articolul 5, punctul 11, alin. (7) din *Procedura şi modalitatea de alocare a sumelor, precum şi raportarea de către beneficiari a stadiului de execuţie a lucrărilor pentru lucrările de înregistrare sistematică iniţiate de unităţile administrativ-teritoriale*, aprobată prin Ordinul directorului general al ANCPI nr. 819/2016, cu modificările și completările ulterioare.

**Art. 5.7.** În cazul în care legislația fiscală română va fi modificată, iar modificările apărute vor avea impact asupra prevederilor prezentului contract, clauzele care vor fi afectate se vor modifica corespunzător, prin act adițional.

1. **DOCUMENTELE CONTRACTULUI**

**Art. 6.1.** Documentele contractului sunt:

a) Caietul de sarcini;

b) propunerea tehnică și financiară;

c) Anexa nr. 1 privind Sectoarele cadastrale în care se realizează serviciile;

d) Anexa nr. 2 privind Detalierea serviciilor și termenele de prestare;

e) Lista subcontractantilor cu date de identificare (daca este cazul) si contractele de subcontractare (daca este cazul);

f) Acord de asociere (daca este cazul);

g) Garantia de buna executie;

h) Actele adiționale, dacă este cazul.

i) alte anexe la contract.

1. **OBLIGAŢIILE PRESTATORULUI**

**Art. 7.1.** Prestatorul se obligă să asigure, pe toată durata contractului, toate resursele umane și materiale necesare pentru prestarea efectivă a serviciilor ce fac obiectul acestuia.

**Art. 7.2.** Prestatorul se obligă să presteze serviciile la standardele şi/sau performanţele prezentate în caietul de sarcini, în propunerea tehnică și în celelalte documente ale contractului.

**Art. 7.3.** Prestatorul este pe deplin responsabil pentru prestarea serviciilor în conformitate cu termenele asumate în prezentul contract. Totodată, este răspunzător de siguranța tuturor operațiunilor și metodelor de prestare utilizate în cadrul derulării contractului.

**Art. 7.4.** Prestatorul se obligă să respecte pe toată durata de prestare a contractului reglementările referitoare la condițiile de muncă şi protecția muncii şi, după caz, standardele internaționale agreate cu privire la forța de muncă, eliminarea muncii forțate şi obligatorii, eliminarea discriminării în privința angajării şi ocupării forței de muncă şi abolirea muncii minorilor. Prestatorul va lua măsuri de securitate privind personalul său, salariat ori contractat, în funcție de gradul de pericol fizic cu care este confruntat.

**Art. 7.5.** Prestatorul se obligă să despăgubească Achizitorul împotriva oricăror:

* reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de materialele folosite pentru sau în legătură cu produsele achiziţionate;
* daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către Achizitor.

**Art. 7.6.** Achizitorul este îndreptăţit să pretindă de la Prestator orice prejudicii suferite din vina Prestatorului, atât în perioada de executare a contractului, cât şi după încetarea contractului, cu respectarea prevederilor prezentului contract.

**Art. 7.7.** Prestatorul va considera toate documentele și informațiile care îi sunt puse la dispoziție în vederea încheierii și executării contractului drept strict confidențiale. Obligația de confidențialitate nu se aplică în cazul solicitărilor efectuate de anumite autorități publice (ex: instanțe de judecată, parchete, ANAF, etc.), conform prevederilor legale.

**Art. 7.8.** Prestatorul are obligația de a suporta riscul privind calitatea/profesionalismul experților implicați în implementarea contractului, riscul pentru securitatea și sănătatea în muncă pentru personalul implicat în implementarea contractului, riscul de a nu respecta termenul contractului, riscuri aferente condițiilor de încetare a contractului (faliment, neîndeplinirea obligațiilor contractuale, etc.), riscuri aferente condițiilor de modificare a contractului.

1. **OBLIGAŢIILE ACHIZITORULUI**

**Art. 8.1.** Achizitorul se obligă să plătească Prestatorului preţul convenit pentru îndeplinirea contractului, conform Art. 5 din prezentul contract.

**Art. 8.2.** Achizitorul, prin persoanele responsabile desemnate, are dreptul de a inspecta prestarea serviciilor menționate la Art. 3.1. pentru a verifica conformitatea lor cu specificaţiile din propunerea tehnică şi din caietul de sarcini.

**Art. 8.3.** Achizitorul se obligă să efectueze acceptanța serviciilor prestate, în conformitate cu procedura de acceptanță prevăzută de specificațiile tehnice, parte componentă a Caietului de sarcini și cu prevederile Art. 12 din prezentul contract.

**Art. 8.4.** Achizitorul se obligă să plătească serviciile prestate pentru cantitățile real executate rezultate din procesele-verbale de recepție și confirmate de procesele-verbale de acceptanță.

1. **PRELUCRAREA DATELOR CU CARACTER PERSONAL**

**Art. 9.1.** Prestatorul se obligă să prelucreze datele cu caracter personal în conformitate cu legislația în vigoare, în modalități care asigură confidențialitatea și securitatea adecvată a acestor date, în vederea asigurării protecției împotriva prelucrării neautorizate sau ilegale și împotriva pierderii, a distrugerii sau a deteriorării accidentale.

**Art. 9.2.** În procesul de prelucrare a datelor cu caracter personal, Prestatorul aplică prevederile *Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a directivei 95/46/CE* și ale legislației naționale în domeniu.

**Art. 9.3.** Datele cu caracter personal comunicate în cadrul prezentului contract, vor fi prelucrate de Prestator numai în scopul executării prezentului contract.

**Art. 9.4.** Datele cu caracter personal prelucrate în scopul executării prezentului contract pot fi comunicate terților abilitați prin lege inclusiv organelor de poliție, parchetelor, instanțelor sau altor autorități publice, în condițiile legii.

**Art. 9.5.** În situația în care este necesară prelucrarea datelor personale ale Prestatorului în alte scopuri decât cel al executării contractului, părțile se vor informa reciproc de îndată și vor solicita acordul scris cu privire la prelucrarea datelor cu caracter personal, în conformitate cu prevederile legislației în vigoare.

**Art. 9.6.** Fiecare parte își asumă în mod independent responsabilitatea privind prelucrarea datelor cu caracter personal. Încălcarea de către o parte a prevederilor prezentului contract, precum și a prevederilor Regulamentului nr. 679/2016 și a oricăror altor reglementări în legătură cu protecția datelor cu caracter personal, nu poate fi apreciată ca o încălcare comună și nu poate genera răspunderea solidară față de persoana sau autoritatea care constată această încălcare.

**Art. 9.7.** Părțile garantează exercitarea drepturilor persoanei vizate prevăzute în art. 16-21 din Regulamentul nr. 679/2016 în condițiile legislației de drept intern.

**Art. 9.8.** Datele cu caracter personal prelucrate în scopul executării contractului sunt păstrate de către Părți pe întreaga perioadă de executare a contractului și ulterior încetării acestuia, în conformitate cu prevederile legale referitoare la arhivarea documentelor.

**10.** **Garanţia de bună execuţie a contractului**

10.1 – 1) Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

(2) Garantia de buna executie se constituie de catre Prestator in scopul asigurarii Achizitorului de indeplinirea cantitativa, calitativa si in perioada convenita a contractului.

(3) - Garantia astfel constituita este destinata acoperirii eventualelor prejudicii suferite de Achizitor in executarea prezentului contract precum si in cazul prejudiciilor produse in realizarea obiectului contractului, din vina Prestatorului, ori in alte situatii prevazute de lege. In cazul in care prejudiciul produs Achizitorului este mai mare decat cuantumul garantiei de buna executie, prestatorul este obligat sa-l despagubesca pe Achizitor integral si intocmai.

(4) Modul de constituire a garantiei de buna executie: in termen de 5 zile lucrătoare de la data semnarii contractului, intr-una dintre formele prevazute la art. 154 din Legea nr. 98/2016 privind achiziţiile publice, actualizata, coroborat cu art. 39 - 40 din H.G. nr. 395/ 2016, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

(5) In cazul neindeplinirii obligatiei prevazute la alineatele precedente, Achizitorul are dreptul de a aplica sanctiunea instituita de art.11.4.

10.2 - Achizitorul se obligă să emită ordinul de începere a contractului numai după ce prestatorul a făcut dovada constituirii garanţiei de bună execuţie, in termenul prevazut la art. 12.1 alin. (2).

10.3 - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

10.4 – Autoritatea contractanta are obligatia de a restitui valoarea garanţiei de bună execuţie aferente proiectului tehnic şi/sau detaliilor de execuţie, în termen de 14 zile de la data predării şi însuşirii/aprobării documentaţiei tehnico-economice respective sau de la data finalizării tuturor obligaţiilor contractului de servicii, dacă nu a ridicat până la acea dată pretenţii asupra ei.

1. **PENALITĂŢI**

**Art. 11.1.** În cazul în care Prestatorul nu își îndeplinește obligațiile contractuale, le îndeplinește cu întârziere sau necorespunzător, Achizitorul are dreptul de a percepe ca penalități de întârziere de 0,1% pe zi de întârziere din valoarea fără T.V.A. a serviciului neîndeplinit/întârziat/îndeplinit necorespunzător, până la îndeplinirea efectivă a obligațiilor. În aceste situații, Prestatorul este considerat ca fiind de drept în întârziere.

**Art. 11.2.** Data înregistrării la OCPI a Procesului-verbal de predare-primire a livrabilelor în format digital reprezintă data predării Livrării – *Documentele tehnice ale cadastrului – copie finală.* Depășirea datei de predare a Livrării se consideră întârziere.

**Art. 11.3.** În cazul în care, Achizitorul nu efectuează plata conform Art. 5, acesta va plăti Prestatorului penalități în cuantum de 0,1% pe zi întârziere din valoarea fără T.V.A. neachitată a facturii Prestatorului emise în condiţiile contractului.

**Art. 11.4.** În cazul în care, Prestatorul nu îşi îndeplineşte obligaţiile contractuale, le îndeplineşte cu întârziere sau necorespunzător, la terminarea duratei contractului, Achizitorul va menţiona obligaţiile neîndeplinite de Prestator în documentul constatator, care se va întocmi conform art. 166 din *Normele metodologice de aplicare a prevederilor referitoare la atribuirea contractului de achiziţie publică/acordului-cadru din legea nr. 98/2016 privind achiziţiile publice*, aprobate prin Hotărârea Guvernului nr. 395/2016, cu modificările și completările ulterioare.

1. **TERMENE DE PRESTARE ȘI ACCEPTANȚĂ**

**Art. 12.1.** Serviciile vor fi prestate de către Prestator în conformitate cu termenele prevăzute în Anexa nr. 2 la prezentul contract.

**Art. 12.2.** Acceptanța constă în verificarea serviciilor în conformitate cu specificaţiile caietului de sarcini şi prevederile contractuale.

**13. RECEPTII SI VERIFICARI**

**Art. 13.1** Activitatile, livrarile si receptiile se realizeaza conform *Regulamentului privind realizarea, verificarea şi recepţia lucrărilor sistematice de cadastru şi înscrierea din oficiu a imobilelor în cartea funciară aprobat prin Ordinului directorului general al ANCPI nr. 1/2020, cu modificările ulterioare* si conform graficului de livrare din contract.

**Art. 13.2** Receptia se efectueaza de catre comisia de receptie din cadrul O.C.P.I. si are ca scop verificarea respectarii cerintelor specificatiilor tehnice care au stat la baza incheierii contractului si a reglementarilor din domeniul cadastrului si publicitatii imobiliare. Predarea, respectiv receptia documentelor tehnice se face la O.C.P.I., pe sectoare cadastrale.

**Art. 13.3.** Receptia documentelor aferente Livrarii 1 se realizeaza dupa parcurgerea etapei de

publicare a documentelor tehnice ale cadastrului si dupa cea de solutionare a cererilor de rectificare.In aceasta etapa Prestatorul actualizeaza / corecteaza datele asociate imobilelor care au fost contestate. In cazul in care solutionarea unei cereri de rectificare implica modificari si ale altor imobile, atunci si datele asociate acestor imobile se actualizeaza / corecteaza.

**Art. 13.4**. Receptia documentelor aferente Livrarii 2 - Prestatorul preda livrabilele in format digital la termenul stabilit in contract, conform graficului de activitati.

**Art. 13.5** Activitatea de receptie se desfasoara in doua etape:

i)Etapa 1 se finalizeaza cu emiterea unei notificari prin care Comisia de receptie din cadrul OCPI comunica Prestatorului faptul ca livrabilele sunt corecte si solicita predarea restului livrabilelor.

ii) Etapa 2 se finalizeaza cu emiterea Procesului verbal de receptie cantitativa si calitativa a livrarii "Documentele tehnice ale cadastrului -copie finala", care se comunica Achizitorului si Prestatorului. Modelul Notificarii se regaseste in Anexa nr. 14 (Specificatii Tehnice).

iii) Procesul-verbal de acceptanta se emite de catre Achizitor in baza procesului-verbal de receptie cantitativa si calitativa a livrarii "Documentele tehnice ale cadastrului - copie finala". Modelul proceselor verbale de receptie cantitativa si calitativa si al proceselor verbale de acceptanta vor fi puse la dispozitie de A.N.C.P.I. dupa semnarea contractului. In baza procesului-verbal de receptie cantitativa si calitativa, Achizitorul emite Procesul­verbal de acceptanta a livrarii "Documentele tehnice ale cadastrului - copie finala".

**14.** **ÎNTÂRZIERI ÎN ÎNDEPLINIREA CONTRACTULUI**

**Art. 14.1.** Prestatorul are obligaţia de a îndeplini contractul în termenele stabilite în Anexa nr. 2 la prezentul contract.

**Art. 14.2.** Dacă pe parcursul îndeplinirii contractului, Prestatorul previzionează că nu poate respecta termenele prevăzute la Art. 12.1., acesta are obligaţia de a notifica Achizitorul, cu minim 48 de ore înainte. Modificarea datei/perioadelor de întârziere asumate, se face cu acordul părţilor, prin act adiţional.

**Art. 14.3.** Cu excepţia apariţiei unui caz de forţă majoră, astfel cum e prevăzut la Art. 15, şi în afara cazului în care Achizitorul este de acord cu o prelungire conform Art. 18.1, întârzierea în îndeplinirea clauzelor contractuale dă dreptul Achizitorului de a solicita penalităţi Prestatorului, potrivit prevederilor Art. 11.

**15. COMUNICĂRI**

**Art. 15.1.** Orice comunicare între părţi, referitoare la îndeplinirea prezentului contract, trebuie să fie transmisă în scris.

**Art. 15.2.** Orice document scris trebuie înregistrat atât în momentul transmiterii, cât şi în momentul primirii.

**Art. 15.3.** Persoana desemnată cu urmărirea îndeplinirii obligaţiilor contractuale din partea Prestatorului este domnul/doamna ......................................................., date de contact: telefon/fax .............................., e-mail: ...................................................................

**Art. 15.4.** Persoana desemnată cu urmărirea îndeplinirii obligaţiilor contractuale din partea Achizitorului este domnul/doamna ......................................................., date de contact: telefon/fax ............................., e-mail: ...................................................................

**Art. 15.5.** Comunicările dintre părţi se pot face şi prin telefon, fax, poştă sau e-mail, cu condiţia confirmării în scris a primirii comunicării.

**16. FORŢA MAJORĂ**

**Art. 16.1.** Forţa majoră este constatată de o autoritate competentă.

**Art. 16.2.** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**Art. 16.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**Art. 16.4.** Partea contractantă care invocă forţa majoră are obligaţia de a notifica celeilalte părţi, în termen de 3 zile de la apariţia respectivului caz de forţă majoră, producerea acesteia şi de a lua orice măsuri care îi stau la dispoziţie în vederea limitării consecinţelor; aceeaşi obligaţie de notificare subzistă şi în cazul încetării cazului de forţă majoră.

**17. ÎNCETAREA CONTRACTULUI**

**Art. 17.1.** Prezentul contract poate înceta în următoarele cazuri:

a) de drept, prin ajungere la termen, respectiv la îndeplinirea tuturor obligațiilor de către părți;

b) prin reziliere;

c) prin denunțare unilaterală de către Achizitor.

**Art. 17.2.** În cazul unei încălcări a unei obligații din prezentul contract de către Prestator sau a nerespectării de către acesta a elementelor propunerii tehnice, Achizitorul își rezervă dreptul de a cere rezilierea contractului, dacă Prestatorul nu își îndeplinește obligațiile în termen de 30 de zile de la primirea unei notificări în acest sens.

**Art. 17.3.** Dreptul Achizitorului de a pretinde daune-interese pentru neexecutare nu va fi afectat de o astfel de încetare.

**Art. 17.4.** Rezilierea de drept a contractului intervine, fără punere în întârziere, fără notificare prealabilă și fără intervenția instanței, în următoarele situații:

a) Prestatorul pierde capacitatea de folosință și de exercițiu necesare exercitării obligațiilor sale;

b) Prestatorul intră în procedura de faliment;

c) Prestatorul subcontractează fără acordul prealabil al Achizitorului sau cesionează total sau parțial prezentul contract;

d) Prestatorul nu isi indeplineste/indeplineste in mod necorespunzator obligatiile principale prevazute la art.7 din contract.

**Art. 17.5.** Achizitorul își rezervă dreptul de a denunța unilateral prezentul contract în cel mult 10 zile de la apariția unor circumstanțe care nu au putut fi prevăzute la data încheierii contractului și care conduc la modificarea clauzelor acestuia în așa măsură încât îndeplinirea ar fi contrară interesului acestuia și/sau interesului public.

**Art. 17.6.** În cazul rezilierii/denunţării unilaterale a prezentului contract, Achizitorul va plăti Prestatorului contravaloarea serviciilor efectiv prestate anterior încetării Contractului, conform condițiilor de plată convenite și numai pentru serviciile prestate și acceptate până la data încetării contractului.

**Art. 17.7.** Rezilierea/denunţarea prezentului contract nu va avea niciun efect asupra obligațiilor deja scadente între părți.

**18. MODIFICAREA ȘI SUSPENDAREA CONTRACTULUI**

**Art. 18.1.** Părțile, de comun acord, pot conveni modificarea și/sau completarea clauzelor acestuia, fără organizarea unei noi proceduri de atribuire, fără a afecta caracterul general al contractului, în conformitate cu art. 221 din Legea nr. 98/2016 privind achiziţiile publice, cu modificarile si completarile ulterioare.

**Art. 18.2.** Modificările contractuale nu trebuie să afecteze, în niciun caz și în niciun fel, rezultatul procedurii sau modalității de atribuire, prin anularea sau diminuarea avantajului competitiv pe baza căruia Prestatorul a fost declarat câștigător.

**Art. 18.3.** În situația nerespectării dispozițiilor Art. 18.2., Achizitorul are dreptul de a denunța unilateral contractul de achiziție publică inițial.

**19. CESIUNEA**

**Art. 19.1.** Prestatorul are obligaţia de a nu transfera total sau parţial obligaţiile sale, asumate prin prezentul contract.

**Art. 19.2.** Prestatorul poate cesiona doar creanţele născute din prezentul contract, obligaţiile născute rămânând în sarcina părţilor contractante astfel cum au fost stipulate şi asumate iniţial. Cesiunea se poate efectua doar în condiţiile prevăzute de dispoziţiile Codului Civil.

**Art. 19.3.** Solicitările de plată către terţi pot fi onorate numai după operarea unei cesiuni în condiţiile art. 19.2.

**Art. 19.4.** În situaţia prevăzută la Art. 19.3, Prestatorul va notifica Achizitorul.

**20.** **SOLUŢIONAREA LITIGIILOR**

**Art. 20.1.** Achizitorul şi Prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**Art. 20.2.** Dacă după 15 zile de la începerea acestor tratative Achizitorul şi Prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţa judecătorească în a cărei competenţă teritorială se afla sediul Achizitorului.

**21. LIMBA CARE GUVERNEAZĂ CONTRACTUL**

**Art. 21.1.** Limba care guvernează contractul este limba română.

**22. LEGEA APLICABILĂ CONTRACTULUI**

**Art. 22.1.** Contractul va fi interpretat conform legilor din România, în vigoare la data încheierii acestuia, cu excepția cazurilor în care legea prevede altfel.

Părţile au înţeles să încheie azi .................... prezentul contract în două exemplare, câte unul pentru fiecare parte.

***ACHIZITOR, PRESTATOR,***

***Anexa nr. 1 la Contractul nr. ……………….***

**OBIECTUL SERVICIILOR**

**Sectoarele cadastrale în care se realizează serviciile și numărul estimat al imobilelor care fac obiectul serviciilor de înregistrare sistematică**

|  |  |  |
| --- | --- | --- |
| **UAT** | **Nr. sector**  **cadastral** | **Număr estimat de imobile din intravilan** |
| **PLOIEŞTI** | **222** | 365 |
| **TOTAL** | | 365 |

***ACHIZITOR, PRESTATOR,***

**UAT PLOIEŞTI ……………………………….**  
**Judeţul . . . . . . . . . .** (numele, prenumele/denumire,  
Primar, semnătura şi ştampila)  
Andrei Liviu Volosevici  
(numele, prenumele, semnătura şi ştampila)

Vizat CFPP,  
. . . . . . . . . .  
(numele, prenumele, semnătura şi ştampila)

Direcţia economică/Compartimentul financiar-contabil  
. . . . . . . . . .

(numele, prenumele, semnătura şi ştampila)

Vizat pentru legalitate,  
Direcţia juridică/Şef Serviciu juridic-contencios/Secretar,  
. . . . . . . . . .  
(numele, prenumele, semnătura)

Serviciul/Compartimentul achiziţii publice,  
. . . . . . . . . .  
(numele, prenumele, semnătura)

***Anexa nr. 2 la Contractul nr. ……………….***

**DETALIEREA ACTIVITĂȚILOR ȘI** **TERMENELE DE PRESTARE**

pentrurealizarea lucrărilor de înregistrare sistematică a imobilelor în sectoarele cadastrale nr. ......................................................, aparținând UAT ......................................................., județul ........................................... în vederea înscrierii imobilelor

în sistemul integrat de cadastru și carte funciară

|  |  |  |  |
| --- | --- | --- | --- |
| **Nr.**  **crt.** | **Descriere activitate** | **Responsabil**  **de activitate** | **Data/termenul**  **finalizării** |
| 1. | Analiză date, recunoaştere teren, stabilire  soluţie tehnică de realizare a lucrărilor | Prestator |  |
| 2. | Derularea lucrărilor de specialitate | Prestator |  |
| 3. | Livrarea 1 - Documentele tehnice ale cadastrului spre  publicare | Prestator |  |
| 4. | Livrarea 2 - Documentele tehnice ale cadastrului –  *copie finală\*)* | Prestator |  |

*\**La stabilirea datei de finalizare se va ține cont de perioada legală a etapelor de publicare a documentelor tehnice ale cadastrului și soluționare a cererilor de rectificare.

***ACHIZITOR, PRESTATOR,***

**UAT ………………………………… ……………………………….**  
Judeţul . . . . . . . . . . (numele, prenumele/denumire,  
Primar, semnătura şi ştampila)  
. . . . . . . . . .  
(numele, prenumele, semnătura şi ştampila)

Vizat CFPP,  
. . . . . . . . . .  
(numele, prenumele, semnătura şi ştampila)

Direcţia economică/Compartimentul financiar-contabil  
. . . . . . . . . .

(numele, prenumele, semnătura şi ştampila)

Vizat pentru legalitate,  
Direcţia juridică/Şef Serviciu juridic-contencios/Secretar,  
. . . . . . . . . .  
(numele, prenumele, semnătura)

Serviciul/Compartimentul achiziţii publice,  
. . . . . . . . . .  
(numele, prenumele, semnătura)